[{"text_idx": "#000002", "text": "Seekord sai stuudios aega veedetud rohkem kui u\u0308htegi teist kauama\u0308ngivat salvestades, kuid ta\u0308iuslikkuse jahtimise ka\u0308igus on sa\u0308ilinud Segalli muusikale omane toores ko\u0303la. Kui igal plaadil on fookuses u\u0308ks kindel roki alaz\u030canr, siis nu\u0308u\u0308d on alanud mehe gla\u0308mmrokiperiood. Nu\u0308ansse on laenatud nii David Bowie\u2019lt, Marc Bolanilt kui ka The Stoogesilt ning mitte ainult muusikalises mo\u0303ttes \u2013 ta on hakanud esinemistel isegi sa\u0308delevat meiki kandma."}, {"text_idx": "#000003", "text": "Ka\u0308esolev plaat ei keskendu u\u0308hele kindlale narratiivile, vaid pigem mitmetele erinevatele karakteritele ja lugudele, mis loovad u\u0308htse kogumi ning vo\u0303tavad ootamatuid suundi, seigeldes geniaalselt segases \u201eManipulatori\u201d maailmas. Kohtab nii Segallile omaseid ka\u0308redaid rokipalu kui ka mahedaid akustilisi pa\u0308rleid. Ty Segall on muuseas ka multiinstrumentalist, kes ma\u0308ngib iga instrumenti kui ru\u0308tmipilli. Seda on kuulda isegi akustilistes palades, nagu \u201eGreen Belly\u201d, kus kitarrikeeltele antakse lo\u0303ikavalt terav ko\u0303la. U\u0308lemises registris esitatud Suede\u2019i meenutav vokaal toob kaasa 90ndate nostalgiat, kuid kitarririfid sammuvad mo\u0308o\u0308da 60ndate psu\u0308hhedeelia ja 70ndate rokenrolli radu. Lugu \u201eFeel\u201d vo\u0303iks olla oma hu\u0308pnotiseeriva gruuvi poolest pa\u0308rit lausa Led Zeppelini repertuaarist."}, {"text_idx": "#000004", "text": "Iga oma albumiga suudab Segall kuulajaid veenda, et ta vo\u0303ib saada edukalt hakkama mis tahes suuna ja ajastuga. Ja\u0308a\u0308b huviga vaid artisti ja\u0308rgmist po\u0308o\u0308rast kauama\u0308ngivat ootama ja\u0308a\u0308da, mis tema albumite va\u0308ljaandmistempot arvestades sugugi kaugel ei ole. Kes va\u0308idavad, et rokkmuusika on suremas, siis sellised muusikud nagu Ty Segall to\u0303estavad risti vastupidist."}, {"text_idx": "#000006", "text": "\u201eSay Yes to Love\u201d on mo\u0303eldud olema vastuoluline ja a\u0308rritama igal vo\u0303imalikul moel, alustades ba\u0308ndi nimest, mille Google\u2019i otsingusse tru\u0308kkimisel saab na\u0308ha hulgaliselt piibreid (ta\u0308henduses, mille Kurt Vonnegut sellele so\u0303nale andis), ja lo\u0303petades erinevate obskuursete legendidega, mis seda ba\u0308ndi u\u0308mbritsevad ja mis tihtilugu to\u0303eseks osutuvad."}, {"text_idx": "#000008", "text": "Suve hakul asuvad uitama igasugu Nipernaadid ja muud tegelinskid. Ja need tuvid... Peesitavad teised vaksalite konihaisustel perroonidel ja lasevad leiba luusse. Justkui kirjeldatu heliribaks on Chungin ja so\u0303brad avaldanud ligi poole tunni jagu muretu olemusega indie-rokki."}, {"text_idx": "#000009", "text": "Kolm aastat pa\u0308rast debu\u0308u\u0308talbumit on Badass Yuki noormehed ilmutanud ku\u0308pse meistriteose, millesarnast pole Eestis tehtud tubli 20 aastat. Sellelt leiad nii avangardi, tantsu-indie\u2019t, croonerism\u2019i kui ka tumeda varjundiga art rock\u2019i."}]